
PARLAMENTUL ROMÂNIEI
CAMERA DEPUTAŢILOR

	Comisia pentru drepturile omului, culte 
şi problemele minorităţilor naţionale	
	                            Bucureşti, 6  martie 2018              
                                             PL-X 50/2018


Domnului deputat
Leonardo BADEA
        Preşedintele Comisiei pentru buget, finanțe și bănci

        Domnului deputat
Constantin CODREANU 
Preşedintele Comisiei pentru comunitățile românești din afara granițelor țării

AVIZ
asupra proiectului de Lege privind aprobarea Ordonanţei de urgenţă a Guvernului nr.85/2017 pentru modificarea art.5 din Legea nr.299/2007 privind sprijinul acordat românilor de pretutindeni, precum şi pentru acordarea unor burse de studii etnicilor români cu domiciliul stabil în Ucraina
 
În conformitate cu prevederile art.95 şi art.115 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului, culte şi problemele minorităţilor naţionale, cu adresa nr. PLX 50 din 26 februarie 2018 - spre dezbatere şi avizare în procedură de urgenţă, proiectul de Lege privind aprobarea Ordonanţei de urgenţă a Guvernului nr.85/2017 pentru modificarea art.5 din Legea nr.299/2007 privind sprijinul acordat românilor de pretutindeni, precum şi pentru acordarea unor burse de studii etnicilor români cu domiciliul stabil în Ucraina, înregistrat cu nr.4c-5/76 din 28 februarie 2018.
Camera Deputaţilor este Cameră decizională.
În şedinţa din 6 martie 2018, membrii Comisiei au examinat proiectul de lege, în conformitate cu prevederile art.61 din Regulamentul Camerei Deputaţilor, şi, în urma dezbaterilor, au hotărât, cu unanimitate  de voturi, să îi acorde aviz favorabil.
În raport de obiectul şi conţinutul reglementării, propunerea legislativă face parte din categoria legilor ordinare.


PREŞEDINTE,

Deputat
Iusein IBRAM

